62 



somhed en overordenlig Hurtighed i Sammenligning med 

 Jordklodens Udvikling, hvor en Krystal ofte har havt Tusinder 

 af Aar til sin Dannelse. Reaumur har dog ved at smelte 

 Glas og lade det afkøles særdeles langsomt, fremstillet 

 det i uigjennemsigtig, traadet-krystallinsk Form (Reaumurs 

 Porcellain). De forskjellige Arter Glas ere da i Virkelig- 

 heden kiselsure Salte , hvori Kiselsyren er forbunden 

 med Kalk, Kali og Natron, ofte ogsaa med Blyilte, Baryt 

 og Leerjord, næsten altid ogsaa med Jernilte og Mangan- 

 ilte, men i høist vexlende Forhold. De fleste af de nævnte 

 Bestanddele give Glasset gode Gaver. Medens Kiselsyren 

 meddeler det Evne til at modstaae de fleste Opløsnings- 

 midler, giver Kali, og navnlig Natron og Blyilte Glands og 

 Letsmeltehghed, en Omstændighed, som har stor Be- 

 tydning, da Kiselsyren er usmeltelig i Ovnild, og man 

 alligevel maa anvende en Temperatur af henved 12000^ 

 i Glasovnene*); Kalk giver Haardhed, Leerjord Tung- 

 smeltelighed, som ogsaa undertiden kan faae sin Be- 

 tydning. Til Flasker, Vinduesglas og Speilglas anvendes 

 derfor Natron eller Kali, Kalk og (til Speilglas dog kun 

 lidet) Leerjord; til det saakaldte Krystalglas, der benyttes 

 til slebne Varer, fortrinsviis Kali og Blyilte; til Flintglas, 

 hvoraf de optiske Glas bestaae, Kali og mere Blyilte; til 

 den Masse, hvormed man efterligner Ædelstene, Kali og 

 den største Blymængde, der tør anvendes i Glas. Kun 

 fuldkommen rene Bestanddele give et fuldkommen farve- 



*) Heraf sees, at Plinius's bekjendte Anekdote, ifølge hvilken phøniciske 

 Sodahandlere, der havde leiret sig paa Belusflodens Bred og tændt 

 Ild under en Kjedel, som var opstillet paa Sodastykker, herved 

 havde opdaget Glasset, idet Sodaen og Sandet vare traadte i For- 

 bindelse med hinanden — at denne FortæUing maa beroe paa en 

 Misforstaaelse. Varmen af en aaben Ild er langtfra tilstrækkelig 

 til Glasdannelsen. 



